కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
వేగంగా వృద్ధి చెందుతున్న భారత ఆర్థిక వ్యవస్థ: ఐఎమ్‌ఎఫ్
భారత ఆర్థిక వ్యవస్థ దూసుకెళుతోంది. ఐక్యరాజ్య సమితికి చెందిన అంతర్జాతీయ ద్రవ్యనిధి సంస్థ (ఐఎమ్‌ఎఫ్) ఈ విషయాన్ని వెల్లడించింది.
TNN | Updated:
May 9, 2018, 03:27PM IST
వేగంగా వృద్ధి చెందుతున్న భారత ఆర్థిక వ్యవస్థ: ఐఎమ్‌ఎఫ్
భారత ఆర్థిక వ్యవస్థ దూసుకెళుతోంది. ఐక్యరాజ్య సమితికి చెందిన అంతర్జాతీయ ద్రవ్యనిధి సంస్థ (ఐఎమ్‌ఎఫ్) ఈ విషయాన్ని వెల్లడించింది. 2018లో అత్యంత వేగంగా అభివృద్ధి చెందుతున్న ప్రధాన ఆర్థిక వ్యవస్థగా భారత్ నిలవనుందని ఐఎమ్‌ఎఫ్‌ తెలిపింది. 2018లో భారత్‌ 7.4 వృద్ధి రేటుతో ఈ ఘనత సాధించనుందని ఈ ప్రతిష్టాత్మక సంస్థ బుధవారం (మే 9) ఓ నివేదికలో పేర్కొంది. 2019 నాటికి భారత వృద్ధి రేటు 7.8 శాతానికి చేరుకుంటుందని ఐఎమ్‌ఎఫ్ అంచనా వేసింది.
2018, 19 కాలానికి సంబంధించి దక్షిణాసియాలో ఇండియా తర్వాత బంగ్లాదేశ్‌ 7 శాతం వృద్ధి రేటుతో రెండో స్థానంలో నిలవనుందని ఐఎమ్‌ఎఫ్‌ తెలిపింది. శ్రీలంక వృద్ధి రేటు 2018లో 4 శాతం, 2019లో 4.5 శాతం; నేపాల్‌ వృద్ధి రేటు 2018లో 5 శాతం, 2019లో 4 శాతం ఉంటుందని అంచనా వేసింది.
పెద్ద నోట్ల రద్దు, జీఎస్టీ లాంటి పరిణామాల నుంచి భారత్‌ కోలుకుందని ఐఎమ్‌ఎఫ్‌ ఆసియా, పసిఫిక్‌ రీజినల్‌ ఎకనామిక్‌ ఔట్‌లుక్‌ వెల్లడించింది. భారత్‌లో అనుసరిస్తున్న ద్రవ్య విధానం ద్రవ్యోల్బణ ఒత్తిడిని అధిగమించడానికి తోడ్పడుతోందని తెలిపింది. 2017లో వినియోగదారుల ధరల పెరుగుదల 3.6 శాతంగా ఉందని పేర్కొంది. 2018-19 ఆర్థిక సంవత్సరంలో ఇది 5 శాతంగా ఉంటుందని అంచనా వేసింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.